text: Voldsoffer er udenfor livsfare
  04 marts 2016 kl. 14.33
  En 53-årig mand, som  fredag morgen  blev fundet med omfattende skader efter vold i sin lejlighed i Tinglev er nu uden for livsfare. Det vurderer lægerne.
  Politiets efterforskning af tyder indtil videre på, at der har været tale om et overfald, hvor offeret har gjort kraftig modstand. Formentlig har gerningsmanden også selv fået skader.
  Et vidne har tidligt i morges set to mænd udenfor offerets bopæl på Nørreagervej i Tinglev.
  Syd- og Sønderjyllands Politi vil gerne i kontakt med alle, som på det tidspunkt færdedes i eller omkring området. Henvendelse kan ske på telefon 114.
  